stanford-oval/wikipedia huggingface dataset:
מערכת חלונות
פרוטוקולי תקשורת של שרתי תצוגה > X11

דוגמה בולטת לשרת תצוגה היא שרת X.Org, שרץ על גבי הליבה (בדרך כלל ליבה דמוית Unix, כגון לינוקס או BSD). הוא מקבל נתוני קלט משתמש (למשל מ evdev בלינוקס) ומעביר אותם לאחת האפליקציות הלקוחות שלו. שרת התצוגה מקבל גם נתונים מלקוחותיו; הוא מעבד את הנתונים, הוא מבצע את הרכבת השכבות ובלינוקס הוא מעביר את הנתונים לאחד משלושה רכיבי ליבה – DRM, gem או Driver KMS. הרכיב כותב את הנתונים לתוך ה-framebuffer ותוכן ה-framebuffer מועבר למסך המחובר ומוצג למשתמש.
אחד המימושים של קונספט שרת התצוגה הואX Window System, במיוחד הגרסה שבה נעשה שימוש בפועל – X.Org Server וספריות צד לקוח Xlib ו-XCB. שרת X.Org הוא שרת תצוגה, אבל במימוש הנוכחי שלו הוא מסתמך על תוכנית שנייה, מנהל החלונות המרכיב, כגון Mutter או KWin, לביצוע ההרכבה.
פרוטוקולי תקשורת של שרתי תצוגה > Wayland

שרתי תצוגה המיישמים את פרוטוקול שרת התצוגה של Wayland נקראים מרכיבי (או קומפוזיטורי) Wayland. כמו כל שרת תצוגה, רכיב Wayland אחראי לטיפול בקלט ופלט עבור הלקוחות שלו, ובניגוד ל-X11 - אחראי גם על ההרכבה. דוגמאות הן Weston, Mutter, KWin או Enlightenment.
מרכיבי Wayland מתקשרים עם לקוחות Wayland באמצעות פרוטוקול שרת התצוגה של Wayland. פרוטוקול זה מגדיר שלקוחות יכולים לכתוב נתונים ישירות לתוך ה-framebuffer באמצעות ה-API לעיבוד EGL. שרת התצוגה עדיין יכול להחליט איזה חלון נמצא למעלה ולכן גלוי למשתמש וגם עדיין אחראי להעברת נתונים לגבי התקני קלט מ-evdev ללקוחותיו.
Wayland משמש במידה מסוימת בהפצות שולחן העבודה של לינוקס, כגון פדורה ואובונטו. היא מתאימה גם למחשוב נייד ואומצה, למשל, על ידי הפרויקטים הממוקדים בסמארטפונים וטאבלטים Tizen, Sailfish OS ו-AsteroidOS.
מימוש של Wayland זמין תחת רישיון MIT, הספריות libwayland-client ו-libwayland-server.
ישנו מאמץ מתמשך להוסיף תמיכה ב-Wayland במערכת ההפעלה Chrome OS.
פרוטוקולי תקשורת של שרתי תצוגה > Mir

שרת התצוגה של Mir מגיע עם פרוטוקול שרת תצוגה משלו, השונה מאלה המשמשים את X11 ו-Wayland. עם זאת, Mir תומך בנוסף בפרוטוקול X11. הוא פותח על ידי קנוניקל ונועד להיות שרת התצוגה המועדף עבור אובונטו. החל משנת 2017, הוא הוחלף בשרת התצוגה של Wayland עבור מהדורות שולחן העבודה של אובונטו.
ישנם מימושים חופשיים של שרת התצוגה של Mir, הספריות libmir-server ו-libmir-client זמינות תחת הרישיון החופשי GPLv3.
פרוטוקולי תקשורת של שרתי תצוגה > SurfaceFlinger

גוגל פיתחה שרת תצוגה בשם SurfaceFlinger עבור אנדרואיד (מערכת הפעלה מבוססת ליבת לינוקס בעיקר למכשירים ניידים):
הכל באנדרואיד מוצג אל "משטח"; "משטחים" מיוצרים על ידי אפליקציות וממוקמים בתור המנוהל על ידי SurfaceFlinger.
פרוטוקולי תקשורת של שרתי תצוגה > קומפוזיטור קוורץ

עבור משפחת מערכות ההפעלה macOS של אפל, Quartz Compositor ממלא את המשימות של שרת תצוגה ושל מנהל חלונות במערכת החלונות.
פרוטוקולי תקשורת של שרתי תצוגה > מנהל חלונות שולחן העבודה

עבור Microsoft Windows, מ-Windows Vista ואילך, Desktop Window Manager מאפשר שימוש בהאצת חומרה לעיבוד ממשק המשתמש הגרפי. הוא נוצר במקור כדי לאפשר חלקים מחוויית המשתמש החדשה של "Windows Aero", שאפשרה אפקטים כמו שקיפות, החלפת חלונות תלת־ממדית ועוד. הוא כלול גם ב-Windows Server 2008, אך דורש התקנת התכונה "חוויית שולחן עבודה" ומנהלי התקנים גרפיים תואמים. מ-חלונות 8 ואילך לא ניתן להשבית את DWM והוא מבצע עיבוד גרפי באמצעות תוכנה אם לא מותקן כרטיס גרפי מתאים.
רשימת מערכות חלונות > למערכות הפעלה דמויות יוניקס

8½ ו-rio עבור תוכנית 9
FramebufferUI – מערכת חלונות בתוך הליבה
HP Windows/9000 (בגרסאות מוקדמות של HP-UX)
ספיר עבור מחשבי PERQ
ManaGeR (MGR)
Metisse
Mir
NeWS / OpenWindows
NeXT DPS
Orbital
Qt מורחב
קומפוזיטור קוורץ (Mac OS X)
SunView
Twin (Text WINdows)
מערכת החלונות W
wayland
מערכת החלונות X
XFast
Xynth
רשימת מערכות חלונות > עבור מערכות הפעלה ממשפחת Windows NT

מנהל חלונות שולחן העבודה (DWM) ב-Microsoft Windows (Vista ואילך)
ReactOS Explorer
Classic Shell
Pokki
RetroUI
טליסמן דסקטופ
רשימת מערכות חלונות > מערכות חלונות אינטרנט

דוג'ו
ExtJS
TIBCO
ראו גם

ערכת כלים של ווידג'טים
סביבת שולחן עבודה
הערות שוליים

↑  Kent, Allen; Williams, James G. (1996-10-11). Encyclopedia of Microcomputers: Volume 19 - Truth Maintenance Systems to Visual Display Quality. CRC Press. p. 227. ISBN 9780824727178. נבדק ב-8 ביוני 2017. {{cite book}}:  (עזרה)
↑  "Ozone Overview". נבדק ב-2017-08-20.
↑  "Android system architecture" (PDF). אורכב מ-המקור (PDF) ב-2016-04-08.
↑  "Android Developer: Surface".
↑  "Android Developer: SurfaceFlinger and Hardware Composer".
↑  "HP Windows/9000 User's Manual" (PDF). Hewlett Packard. באפריל 1988. נבדק ב-2021-10-26. {{cite web}}:  (עזרה)
↑  Myers, Brad (דצמ' 1984). "The User Interface for Sapphire" (PDF). IEEE Computer Graphics and Applications. 4 (12): 13–23. doi:10.1109/MCG.1984.6429376. {{cite journal}}:  (עזרה)
הרכיבים הבסיסיים של ממשק משתמש גרפי: שרת התצוגה מיישם את מערכת החלונות. מנהל חלונות פשוט מצייר רק את מסגרת החלון, אבל מנהלי חלונות מורכבים עושים יותר.
שרת X.Org מתקשר עם האפליקציות, למשל Amarok, על פרוטוקול X11
לוגו מערכת חלונות X
פרוטוקול שרת התצוגה של Wayland
הלוגו של Wayland
מתקפת הטרור בלונדון (יוני 2017)

| חלק מהטרור האסלאמי באירופה |
| --- | --- |

 תאריך:  3 ביוני 2017 (21:58 - 22:16 UTC)
 מקום:  גשר לונדון  בורו מרקט לונדון, הממלכה המאוחדת
 מטרה:  אזרחים
 קואורדינטות:  51°30′29″N 0°05′16″W﻿ / ﻿51.508055555556°N 0.087777777777778°W﻿ / 51.508055555556; -0.087777777777778
 סוג:  פיגוע דריסה, פיגוע בנשק קר, אירוע דקירה המוני
 נשק:  רכב מסחרי, סכינים
 הרוגים:  8 קורבנות + 3 מפגעים
 פצועים:  48 (21 מתוכם במצב קשה)
 מבצע:  המדינה האסלאמית המדינה האסלאמית
 מספר מפגעים:  3
 מניע:  אסלאם קיצוני
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמתקפת הטרור בלונדון(למפת לונדון רגילה) קנט סארי בר. בקי. הרטפורדשייר אסקסמתקפת הטרור בלונדון(למפת הסיטי של לונדון רגילה) מתקפת הטרור בלונדון(למפת הסיטי של לונדון מוגדלת) מתקפת הטרור בלונדון
 
מתקפת הטרור בלונדון ביוני היא פיגוע משולב שהתרחש ב-3 ביוני 2017 באזור גשר לונדון ושוק בורו שבלונדון, בירת הממלכה המאוחדת, וכלל פיגוע דריסה ופיגועי דקירה.
8 בני אדם נרצחו במתקפה, ו-48 נפצעו. שלושת המחבלים המוסלמים מארגון המדינה האסלאמית, שחגרו חגורות נפץ מזויפות, נהרגו על ידי שוטרי הסקוטלנד יארד.
רקע

בחודשים שלפני הפיגוע סבלה הממלכה המאוחדת ממספר פיגועי טרור, ביניהם הפיגוע בווסטמינסטר במרץ 2017, שהביא למותם של חמישה אנשים, והפיגוע במנצ'סטר ארנה במאי באותה שנה, שהביא למותם של 22 אנשים.
בעקבות הפיגועים נכנסה בריטניה למצב כוננות "קריטית", הרמה הגבוהה ביותר. ימים ספורים לאחר מכן רמת הכוננות הורדה לרמה "חמורה".
יממה לפני הפיגוע פרסם ארגון המדינה האיסלאמית כרוז שבו הוא קורא למוסלמים לנצל את הרמדאן ולהרוג את הצלבנים, בין השאר על ידי דריסה, ירי ודקירה. הכרוז נכתב בערבית ובאנגלית.
הפיגוע

ב-3 ביוני 2017, בשעה 21:58 (שעון מקומי), החלו שלושה מחבלים פיגוע דריסה ודקירה. הם נסעו עם רכבם המסחרי במהירות של 80 קמ"ש בגשר לונדון, ודרסו עשרות הולכי רגל.
באירוע נהרגו שמונה אנשים ונפצעו כארבעים.
לאחר שרכבם התנגש בעמוד, השאירו אותו המחבלים במקום התאונה ונסו למתחם "בורו מרקט" תוך שהם דוקרים את העוברים ושבים. כאשר הגיעו למתחם, נכנסו המחבלים לפאב "ביסטרו בורו", תוך צעקות " אללה אכבר" ודקרו בסכינים כארבעה סועדים. השוטרים שהגיעו למקום דקות ספורות לאחר מכן ירו במחבלים וחיסלו אותם. לאחר הירי התגלו על המחבלים חגורות נפץ מדומות.
סך הכל נרצחו באירוע שמונה בני אדם וכחמישים נפצעו, מתוכם 21 במצב קריטי.
כיממה לאחר הפיגוע לקחה עליו המדינה האסלאמית אחריות. המחבלים זוהו כאזרחים בריטים ממוצא פקיסטני, מרוקאי ולובי.
בעקבות הפיגוע

בעקבות הפיגועים נסגר גשר לונדון לתנועת כלי רכב והולכי רגל לזמן ממושך, וכמוהו גשר סאת'ק הסמוך. בנוסף, בתי החולים האזוריים שהו בהסגר לזמן קצר מחשש למחבלים נוספים.
בעקבות הפיגוע החליטו שתי המפלגות הגדולות במדינה (השמרנית והלייבור) על השעיית קמפיין הבחירות למשך יממה אחת.
ראו גם

הפיגוע בווסטמינסטר (2017)
הפיגוע במנצ'סטר ארנה (2017)
הערות שוליים

↑  רועי קייס וסוכנויות הידיעות, טרור בלונדון: דאעש קיבל אחריות; 8 שוטרים חיסלו 3 מחבלים ב-50 כדורים, באתר ynet, 5 ביוני 2017
↑  סוכנויות הידיעות, רגעי האימה בלונדון: "דם וגופות בכל מקום, איזה אנשים רעים", באתר ynet, 4 ביוני 2017
↑  גרדיאן, רויטרס, אי-פי ו"הארץ", טרור בבריטניה: לפחות שישה הרוגים ו-48 פצועים בפיגוע בלב לונדון, באתר הארץ, 4 ביוני 2017
↑   ד-פ-א, מבצעי הפיגוע בגשר לונדון ניסו לשכור משאית כדי לבצע דריסה, באתר הארץ, 10 ביוני 2017
↑  'Van hits pedestrians' in 'major incident' on London Bridge באתר ITV, ‏ 3 ביוני 2017 (באנגלית)
↑  מתקפה בלונדון: המחבלים דרסו הולכי רגל בגשר, דקרו סועדים - וחוסלו, באתר וואלה, 4 ביוני 2017
↑   אי-פי, ד-פ-א, רויטרס וגרדיאן, המחבלים בגשר לונדון: אזרחים בריטים ממוצא פקיסטאני, מרוקאי ולובי, באתר הארץ, 5 ביוני 2017
↑  'Van hits pedestrians' on London Bridge in 'major incident' באתר BBC, ‏ 3 ביוני 2017 (באנגלית)
↑  עמית ולדמן, ‏8 דקות של טרור: כך נבלמו המחבלים, באתר ‏מאקו‏, 4 ביוני 2017
נאומיצ'י אואדה

נאומיצ'י אואדה (ביפנית: 植田 直通; נולד ב-24 באוקטובר 1994) הוא כדורגלן יפני, המשחק בעמדת הבלם בקאשימה אנטלרס.
קריירת מועדונים

אואדה התחיל את הקריירה שלו בקבוצות כדורגל של בתי הספר בהם למד באוטו, עיר הולדתו. את הקריירה התחיל כחלוץ וכשהגיע לתיכון עבר לשחק כבלם. אואדה משך את תשומת ליבם של המועדונים הגדולים ביפן זולת טוקיו, אוראווה רד דיימונדס, יוקוהמה פ. מארינוס, קווסאקי פרונטלה ונגויה גרמפוס, אך ב-4 בספטמבר 2012, סיכם בקאשימה אנלטרס והוא הצטרף אליה, 4 חודשים לאחר מכן.
ב-23 במרץ 2013, אואדה ערך את הופעת הבכורה שלו בקבוצה בהפסד 2–4 לטוקיו במסגרת גביע הליגה היפני. ב-22 במאי 2013 ערך את הופעת הבכורה שלו בליגת העל היפנית בהפסד 1–2 נגד סרזו אוסקה. ב-16 באפריל 2014, אואדה הבקיע את שער הבכורה שלו בקבוצה בניצחון 1–2 נגד וגלטה סנדאיי במסגרת גביע הליגה היפני.
בעונת 2014/2015 הושאל לקבוצת צעירי הליגה היפנית מהליגה היפנית השנייה ובסיום העונה חזר לקאשימה.
ב-12 ביולי 2018, אואדה חתם לארבע שנים בסרקל ברוז' מליגת העל הבלגית. אואדה, ערך את הופעת הבכורה שלו בברוז' בתיקו 0-0 נגד סטנדרד לייז'. ב-6 באפריל 2019, אואדה כבש את שער הבכורה שלו בקבוצה בניצחון 2–3 נגד מוסקרון. במשחק זה, אף נבחר לאיש המשחק.
ב-18 בינואר 2021, אואדה הושאל לנים מליגת העל הצרפתית עד לסיום העונה, עם אופציה לרכישה.
ב-9 בינואר 2023 חזר לקדנציה שנייה בקאשימה אנטלרס.
קריירה בינלאומית

בצעירותו, אואדה בנבחרות הצעירות של יפן ואף זכה עם הנבחרת הצעירה בגביע אסיה בכדורגל עד גיל 23 בשנת 2016.
אואדה זומן לראשונה לסגל הנבחרת הבוגרת לקראת גביע אסיה בכדורגל 2015 לאחר פציעתו של אטסוטו אוצ'ידה, אך לא רשם דקות משחק בגביע. רק ב-13 בדצמבר 2017, אואדה ערך את הופעת הבכורה שלו בנבחרת בניצחון 1–2 נגד סין.
תארים

גביע אסיה בכדורגל עד גיל 23: 2016
נחל שובל

| --- | --- |
אין תמונה חופשית
 מידע כללי
 אורך:  כ־11.6 ק"מ
 גובה מוצא הנהר:  כ־300 מטרים
 שפך:  נחל גרר 
 מדינות באגן הניקוז:  ישראל 
  (למפת מערב הנגב מוגדלת) נחל שובל(למפת מערב הנגב רגילה) נחל שובל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שובל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שובל
 
נחל שובל הוא נחל אכזב בנגב הצפוני. אורכו כ־11.6 קילומטרים.
תוואי הנחל

מוצא הנחל ממוקם בגובה של כ־300 מטרים מעל פני הים, דרומית לקיבוץ דביר. הוא זורם בתחילתו מערבה. מעל הנחל עוברת מסילת הדרום, ומייד לאחר מכן הוא חולף תחת כביש 6 / כביש 40 (בקטע בין מחלף דבירה למחלף רהט). הנחל ממשיך לזרום מערבה ומעט לפני שמגיע לקיבוץ שובל, בכניסה הצפונית לעיר רהט, הוא פונה דרומה וזורם לאורך גבולה המערבי של רהט. בקצה המערבי ביותר של רהט, הנחל נשפך אל נחל גרר (אשר נשפך לנחל הבשור שנשפך אל הים התיכון). מעט לאחר מכן עובר נחל גרר מתחת לכביש 264 ואז נשפך אליו נחל קמה, אשר מגיע מאזור הקיבוץ בית קמה.
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
נבחרת טאיוואן בכדורגל

נבחרת טאיוואן בכדורגל (בסינית: 中華台北男子足球代表隊) היא נבחרת הכדורגל הלאומית של טאיוואן. הנבחרת מנוהלת על ידי התאחדות הכדורגל של טאיפיי הסינית.
היסטוריה

התאחדות הכדורגל של טאיפיי הסינית הוקמה תחילה בסין בשנת 1924 בשם "התאחדות הכדורגל של סין". ההתאחדות העתיקה את מיקומה בשנת 1949 לאי טאיוואן לאחר מלחמת האזרחים הסינית. בשנת 1932 נכנסה לפיפ"א בשם כ"סין" והצטרפה לפיפ"א שנית בשנת 1954 כ"טאיוואן", מאוחר יותר כ"הרפובליקה הסינית" ולבסוף כ"טאיפי הסינית".
הדירוג הנוכחי של נבחרת טאיוואן ברשימת הדירוג של פיפ"א, הוא המקום ה-166 בעולם, נכון ל-19 בספטמבר 2024; הניקוד הוא 991.34 – ירידה של נקודה אחת לעומת ניקוד קודם. דירוג השיא 121 נמדד לראשונה באפריל 2018, והדירוג הנמוך ביותר 191 נמדד לראשונה ביוני 2016. ההישג הגדול ביותר של הנבחרת הלאומית של טאיוואן היה ב-1960, כאשר הגיעה למקום השלישי בגביע אסיה כ"נבחרת טאיוואן". למרות זאת, כל שחקני ההרכב היו מהונג קונג מכיוון שהכבוד של השתתפות בנבחרת הונג קונג היה פחות מהשתתפות בנבחרת הטאיוואן.
כל גביעי העולם

1930 עד 1950 - לא נרשמה
1954 - פרשה
1958 - פרשה
1962 עד 1974 - לא נכנסה
1978 עד 1982 - לא העפילה
1986 - לא נכנסה
1990 עד 2026 - לא העפילה
כל גביעי אסיה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
הונג קונג (1876–1959) 1956: לא העפילה
| קוריאה הדרומית 1960 | מקום שלישי | 3 | 1 | 0 | 2 | 2 | 2 |
ישראל 1964: פרשה
| איראן (1964–1979) 1968 | מקום רביעי | 4 | 0 | 2 | 2 | 3 | 10 |
תאילנד 1972: פרשה
איראן (1964–1979) 1976: הורחקה
כווית 1980: הייתה חברה בקונפדרציית הכדורגל של אוקיאניה
סינגפור 1984: הייתה חברה בקונפדרציית הכדורגל של אוקיאניה
קטר (מדינה) 1988: הייתה חברה בקונפדרציית הכדורגל של אוקיאניה
יפן 1992: לא העפילה
איחוד האמירויות הערביות 1996: לא העפילה
לבנון 2000: לא העפילה
הרפובליקה העממית של סין 2004: לא העפילה
אינדונזיה מלזיה תאילנד וייטנאם 2007: לא העפילה
קטר (מדינה) 2011: לא העפילה
אוסטרליה 2015: לא העפילה
איחוד האמירויות הערביות 2019: לא העפילה
קטר (מדינה) 2023: לא העפילה
ערב הסעודית 2027: 
| סה"כ | 2/18 | 7 | 1 | 2 | 4 | 5 | 12 |
משחקי תיקו כוללים גם משחקים שהוכרעו בבעיטות הכרעה
כל גביעי האתגר של ה-AFC

2006 - רבע גמר
2008 עד 2014 - לא העפילה
כל גביעי פדרציית הכדורגל של מזרח אסיה

2003 עד 2015 - לא העפילה
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
נחל שה

| --- | --- |
אין תמונה חופשית
 מידע כללי
 אורך:  כ־5.4 ק"מ
 גובה מוצא הנהר:  כ־380 מטרים
 שפך:  נחל באר שבע 
 מדינות באגן הניקוז:  ישראל 
  (למפת צפון הנגב מוגדלת) נחל שה(למפת צפון הנגב רגילה) נחל שה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שה
 
נחל שה הוא נחל אכזב בנגב. זהו אחד מיובליו של נחל באר שבע. אורכו כ־5.4 קילומטרים.
תוואי הנחל

מוצא הנחל ממוקם בגובה של כ־380 מטרים מעל פני הים בין מבני הפזורה הבדואית, כ־3.5 קילומטרים מזרחית למועצה המקומית שגב שלום. הנחל זורם צפונה. הוא עובר דרך הכפר הבדואי ח'שם זנה ולאחר מכן מתחת לכביש 25 ולמסילת הרכבת באר שבע–דימונה (חלק מהקו הראשי של רכבת ישראל). בקטע האחרון של הנחל הוא עובר בסמוך ממזרח למושב נבטים, ובגובה של כ־320 מטרים מעל פני הים הוא נשפך לנחל באר שבע, אשר נשפך לנחל הבשור ובסופו לים התיכון.
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
מתרוקן

| --- | --- |

כרזת הקולנוע האוסטרלית לסרט
 בימוי:  יאן סבייראק 
 הופק בידי:  יאן סבייראק, אריק אברהם 
 תסריט:  זדנייק סבייראק 
 עריכה:  Alois Fišárek 
 שחקנים ראשיים:  זדנייק סבייראק Martin Pechlát Lenka Zahradnická Miroslav Hanuš Eva Leinweberová Danica Jurčová Bořivoj Penc Jaroslav Weigel Jan Hraběta Petr Brukner Lucie Pernetová Radim Novák Jiří Bábek Kristina Kloubková Martin Bohadlo Marcela Holubcová Natálie Drabiščáková Lubor Šplíchal Jelena Šebestová-Juklová Sára Voříšková Věra Tichánková Jan Budař Miroslav Táborský Jana Plodková Alena Vránová פאוול לנדובסקי טטיאנה וילהלמובה יז'י מאכאצ'ק דניאלה קולאז'ובה Pavel Vondruška Nela Boudová Božidara Turzonovová Filip Renč Ladislav Smoljak Jan Vlasák Jan Kašpar Ondřej Vetchý Jitka Asterová Jiří Schmitzer Robin Soudek בפסקה זו רשומה אחת נוספת שטרם תורגמה 
 מוזיקה:  Ondřej Soukup 
 צילום:  ולדימיר סמוטני 
 מדינה:  צ'כיה, הממלכה המאוחדת, דנמרק 
 חברת הפקה:  Biograf Jan Svěrák, Portobello Pictures, Phoenix Film Investments 
 שיטת הפצה:  וידאו על פי דרישה 
 הקרנת בכורה:  24 בינואר 2008 
 משך הקרנה:  103 דק' 
 שפת הסרט:  צ'כית, גרמנית 
 סוגה:  סרט דרמה, סרט קומדיה, סיפורת רומנטית 
 דף הסרט ב־IMDb
 
מתרוקן (בצ'כית: Vratné lahve, כלומר "בקבוקים להחזרה") הוא סרט משנת 2007 מסוגת קומדיה שבוים על ידי הבמאי יאן סבייראק (אנ') ונכתב על ידי אביו זדנייק סבייראק (אנ'), שגם מככב בסרט. הסרט יצא לאקרנים בצ'כיה במרץ 2007.
עלילה

יוזף טקאלון (בצ'כית: Josef Tkaloun) הוא מורה בגיל העמידה בתיכון בפראג אשר אינו יכול לשלוט בכעסיו כשתלמידיו מתנהגים באופן לא ראוי בשיעור ספרות. הוא עוזב את עבודתו, ולמרות אשתו שדוחקת בו לפרוש, הוא הופך לשליח אופניים. לאחר שעבר תאונה, הוא עדיין מסרב להישאר בבית ולוקח עבודה בסופרמרקט המקומי בז'יז'קוב (אנ'). הוא עובד מאחורי דלפק וממחזר בקבוקי בירה מזכוכית. שם הוא מתחיל לפלרטט עם הלקוחות ולשדך חברות גם לחבר ותיק וגם לעמית לעבודה שאיתו הוא עובד. הפלירטוטים שלו (והחלומות הטעונים מינית) כמעט מכניסים אותו לצרות עם אשתו, אז הוא מחליט להצית מחדש את התשוקה בנישואיו על ידי חגיגת יום הנישואין שלו עם טיול בכדור פורח. הטיול המפחיד בכדור הפורח, שמסתיים בהתרסקות, מחייה את מערכת היחסים.
משתתפים

זדנייק סבייראק (Zdeněk Svěrák) בתור יוזף טקאלון (Josef Tkaloun).
טטיאנה וילהלמובה (Tatiana Vilhelmová) בתור הלנקה (Helenka), ביתו של יוזף
דניאלה קולאז'ובה (Daniela Kolářová) בתור אלישקה טקאלונובה (Eliška Tkalounová)
ייז'י מאכאצ'ק (Jiří Macháček) בתור לאנדה (Landa)
פבל לנדובסקי (Pavel Landovský) בתור ז'זאץ' (Řezáč)
מהדורת DVD

מהדורת ה-DVD של הסרט יצאה באוקטובר 2007. המהדורה כוללת סצנות שירדו בעריכה וסטוריבורד של הסרט.
הערות שוליים

↑   "Vratné lahve", במסד הנתונים הקולנועיים IMDb (באנגלית)
↑  Vratné lahve, באתר "csfd" (בצ'כית)
↑  Vratné lahve, באתר "365dni" (בצ'כית)
| --- | --- |
בקרת זהויות :  NKC: unn2007392628 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מתרוקן".
מתקפת הטרור בלונדון (1999)

מתקפת הטרור בלונדון הייתה סדרה של פיצוצים שאירעו ברחבי העיר לונדון בירת הממלכה המאוחדת בשנת 1999. במהלך שלושה סופי שבוע רצופים מה-17 ועד ל-30 באפריל 1999 הופעלו שלוש פצצות שונות מתוצרת בית שהכילו מסמרים רבים בבריקסטון שבדרום לונדון, בבריק ליין שבמזרח לונדון, ובפאב "The Admiral Duncan" אשר באזור סוהו. כל פצצה הכילה עד 1,500 מסמרים באורך 14 סנטימטרים. הפצצות גרמו למותם של שלושה אנשים, ובהם אישה בהריון, ופצעו 140 בני אדם, מתוכם ארבעה איבדו גפיים.
ב-2 במאי 1999 עצרה משטרת לונדון את דייוויד קופלנד בחשד להוצאה לפועל של הפיגועים. קופלנד, שנודע בעקבות כן בכינוי "מחבל המסמרים של לונדון", היה נאו-נאצי, וחבר לשעבר בשתי קבוצות פוליטיות של הימין הקיצוני, המפלגה הלאומית הבריטית, ולאחר מכן חבר התנועה הלאומית הסוציאליסטית. לטענתו הפיגועים כוונו נגד הקהילות השחורות, הדרום-אסיאתיות, והקהילות ההומוסקסואליות של לונדון. קופלנד הורשע ברצח בשנת 2000 ונידון לשישה מאסרי עולם.
הפיגועים > הפיצוץ בבריקסטון שבדרום לונדון

הפיצוץ הראשון בוצע בשבת, ה-17 באפריל 1999, בבריקסטון שבדרום לונדון. אזור דרום לונדון מכיל קהילה שחורה גדולה. הפצצה הוכנה באמצעות חומר נפץ שנלקחו מזיקוקי דינור אשר הונחו בתוך שקית ספורט בשוק של בריקסטון. חלק סוחרי השוק של בריקסטון אשר חשדו בשקית, ובהם גארי שילינג, העבירו את השקית לשטח פחות צפוף, לאחר שהבחינו כי קופלנד התנהג בחשדנות. הסוחרים קראו למשטרה, שהגיעו למקום בדיוק כאשר הפצצה התפוצצה בשעה 17:25. 48 בני אדם נפצעו בפיגוע, מהם רבים שנפצעו באופן קשה משום שמסמרים רבים באורך 14 סנטימטרים נארזו סביב הפצצה. הפיצוץ היה רב עוצמה ושלח מסמרים לכל הכיוונים, ניפץ חלונות, וגרם נזק רב לרכבים שחנו לאורך הרחוב.
הפיגועים > הפיגוע בבריק ליין שבמזרח לונדון

הפצצה השנייה הופעלה ביום השבת בשבוע שלאחר מכן, ב-24 באפריל 1999, בבריק ליין אשר בקצה המזרחי של לונדון, בה יש קהילה בנגלדשית גדולה. בעוד שבבריק ליין יש שוק רחוב הומה בימי ראשון, קופלנד בחר בטעות לפוצץ את הפצצה ביום שבת, כאשר הרחוב היה פחות הומה. קופלנד השאיר את הפצצה בשקית ריבוק שחורה ברחוב הנברי. השקית התגלתה על ידי עובר אורח שהביא את השקית לתחנת המשטרה בבריק ליין שהייתה סגורה. הוא הניח אותה בתוך מכונית הפורד סיירה שבבעלותו, אשר חנתה ברחוב בירק ליין 42, שם הפצצה התפוצצה בהמשך. 13 בני אדם נפצעו בפיגוע, וכמו כן המבנים והמכוניות בזירת הפיגוע ניזוקו קשות. הפצצה התפוצצה בדיוק כאשר התאספו בקרבת מקום מוסלמים רבים מחוץ למסגד East London Mosque. Thirteen people were injured, and surrounding buildings and cars were severely damaged. At the time, Muslims were gathering outside the East London Mosque for prayers.
הפיגועים > הפיגוע בפאב בסוהו

הפיגוע השלישי והאחרון הופעל בערב יום שישי, ה-30 באפריל 1999, בפאב "אדמירל דאנקן" ברחוב אולד קומפטון שבסוהו, לב הקהילה ההומוסקסואלית של לונדון. באותה העת הפאב והרחוב מחוץ לפאב היו הומים. קופלנד השאיר את הפצצה בתיק הספורט אשר התגלה על ידי הלקוחות של הפאב. הפצצה התפוצצה בשעה 6:37 בדיוק כאשר התיק נבדק על ידי מנהל הפאב מארק טיילור. שלושה אנשים נרצחו בפיגוע ו-70 נפצעו, רבים מהם באופן קשה. ארבעה מן הניצולים נאלצו לעבור ניתוח להסרת הגפיים.
הפיגועים > הקורבנות

בפיצוץ שאירע בפאב בסוהו נפטרה אנדריאה דייקס בת ה-27, אשר הייתה בחודש הרביעי להריונה יחד עם חבריה ניק מור בן ה-31 וג'ון לייט בן ה-32. בעלה של אנדריאה, ג'וליאן, נפצע קשה. ארבעת החברים מאסקס נפגשו בפאב " The Admiral Duncan" כדי לחגוג את הריונה של אנדריאה.
אחרית הדבר

קופלנד נעצר בלילה של ה-30 באפריל כשהמשטרה קיבלה את כתובתו - חדר שכור בסאניבורק רוד שבהמפשייר. קופלנד הודה בביצוע שלושת הפיגועים ברגע שפתח את הדלת למשטרה, ואמר להם: "כן, כולם אני ביצעתי את כולם, ביצעתי אותם לבד". הוא הראה להם את חדרו, שם היו תלויים שני דגלים נאציים על קיר, יחד עם אוסף תצלומים וכתבות על הפיגועים.
ב-30 ביוני 2000 קופלנד הורשע ברצח והטמנת פצצות וקיבל שישה מאסרי עולם. ביוני 2014 תקף קופלנד אסיר בבית הכלא בלמארס עם כלי נשק מאולתר - סכין גילוח המחובר למברשת שיניים. באוקטובר 2015 הוא הודה באשמה ונדון על כך לשלוש שנות מאסר נוספות.
הערות שוליים

1 2  Buncombe, Andrew; Judd, Terri; and Bennett, Jason. "'Hate-filled' nailbomber is jailed for life", The Independent, 30 June 2000.
↑ Thompson, Tony; Honigsbaum, Mark; and Ridley, Yvonne. "Nail bomb injures 48 in Brixton blast", The Guardian , 18 April 1999.
Carroll, Rory and Woodward, Will. "Bomb survivors tell of bloody chaos", The Guardian, 19 April 1999.
For the image of the baby, see "The London nail bombs", The Guardian, accessed 2 March 2011.
↑  Sengupta, Kim; Gregoriadis, Linus; Mullins, Andrew (26 באפריל 1999). "East London Bombing: `We knew Brick Lane would be next, but thought it wouldn't be so quick'". The Independent. נבדק ב-3 בדצמבר 2014. {{cite web}}:  (עזרה)
↑ "Car bomb explodes in London's Brick Lane", Press Association, 24 April 1999.
Millar, Stuart. 'We're at war and if that means more bombs, so be it...', The Guardian, 27 April 1999.
Millar, Stuart. "Anti-terror police seek White Wolf racist over bombs", The Guardian, 28 April 1999.
↑ "Nail bomb explosion at London pub kills two", The Guardian , 30 April 1999.
By Honigsbaum, Mark; Campbell, Denis; Thompson, Tony; Ryle, Sarah; Veash, Nicole; and Wazir, Burhan. "Bomb factory man seized as death toll rises", The Guardian, 2 May 1999.
"Gay community hit by nail bomb", The Guardian, 5 May 1999.
Vasagar, Jeevan. "Celebration that ended in deaths of three friends", The Guardian, 1 July 2000.
↑  https://www.theguardian.com/uk/2000/jul/01/uksecurity.jeevanvasagar
↑  Williams Joe (29 באוקטובר 2015). "Soho nail bomber David Copeland sentenced for prison attack". Pink News. נבדק ב-30 באוקטובר 2015. {{cite news}}:  (עזרה)
משנה סדורה (הוצאת ספרים)

הוצאת משנה סדורה עם פירוש ברטנורא בסט קטן וסט גדול.
אברכים כותבים סיכום הגמרא כהערות בתוך ספרי "משנה סדורה" שלהם
משנה סדורה היא הוצאת ספרים שייחודה בהוצאת מהדורה של המשנה שמפוסקת ומחולקת לשורות באופן שנועד להקל על ההבנה והשינון.